**HALLGATÓI ÖSZTÖNDÍJSZERZŐDÉS**

**Hungarian Startup University Program keretében**

**HSUP Ösztöndíj juttatására**

amely létrejött egyrészről

|  |  |
| --- | --- |
| **Felsőoktatási intézmény /ösztöndíjat biztosító szervezet neve:** |  |
| székhelye: |  |
| adószáma: |  |
| nyilvántartási száma: |  |
| képviselője: |  |

mint támogató (a továbbiakban: Felsőoktatási intézmény)

másrészről

|  |  |
| --- | --- |
| **Hallgató neve**: |  |
| születési helye, ideje: |  |
| adóazonosító jele: |  |
| lakóhelye vagy tartózkodási helye: |  |
| számlavezető bank neve: |  |
| fizetési számlaszáma: |  |

mint Hallgató (a továbbiakban: Hallgató vagy Ösztöndíjas)

(a Felsőoktatási intézmény és az Ösztöndíjas a továbbiakban együtt: Szerződő felek) között az alulírott helyen és napon az alábbi feltételekkel:

**I. A támogatás előzménye és célja**

1.1. A Kulturális és Innovációs Minisztérium mint támogató a Nemzeti Kutatási, Fejlesztési és Innovációs Alapból a Nemzeti Kutatási, Fejlesztési és Innovációs Hivatal és a Nemzeti Innovációs Ügynökség Nonprofit Zrt., mint közreműködő szervezet (a továbbiakban: Közreműködő szervezet) útján a Hungarian Startup University Program – 2024 (a továbbiakban: HSUP vagy Program) keretében, nyílt ösztöndíjpályázatot hirdetett „HSUP Ösztöndíj” biztosítását célzó támogatás elnyerésére, amely felhívásra a Felsőoktatási Intézmény eredményesen pályázott és támogatást nyert és Támogatói Okirat került kibocsátásra. Az ösztöndíjban részesülő Hallgatókat Felsőoktatási intézményeik és mentorok segítik.

1.2. Az ösztöndíjra jogosultság feltétele a HSUP két féléves egyetemi e-learning tárgynak Hallgató általi felvétele az egyetem rendszerén keresztül, az első félév sikeres teljesítése, illetve a második félév során akár ötletgazdaként, akár csapattagként projektcsapatban való aktív munka egy vállalkozói ötlet kidolgozásán. A képzés első félévében az innovatív gondolkodásmód és a startup világ megismerése kerül a fókuszba, míg a második félévben a vállalkozások felépítésével kapcsolatos gyakorlati tudást sajátíthatja el a Hallgató. Az első félévet sikeresen teljesítő hallgatók a második félévben összekötésre kerülnek a startup és nagyvállalati szféra szereplőivel mentorálás, szakmai támogatás és egyéb felajánlások formájában.

1.3. Ösztöndíjas kijelenti, hogy az 1.2. pontban foglalt követelményeknek megfelel, továbbá tudomásul veszi, hogy amennyiben korábban a HSUP program két félévét sikeresen teljesítette, illetve a Program keretében támogatást kapott, ösztöndíj juttatására, ezáltal a jelen szerződés aláírására nem jogosult.

1.4. A Közreműködő szervezet ………………………. napon …………………………. azonosítószámon támogatói okiratot bocsátott ki a Felsőoktatási Intézmény részére, mely alapján a Felsőoktatási Intézmény vállalta, hogy a jelen szerződésben foglalt feltételek szerint az ösztöndíjat átutalja a Hallgató részére. A Szerződő felek megállapítják, hogy jelen ösztöndíjszerződés célja az ösztöndíj kifizetése és felhasználási feltételeinek megállapítása.

**II. Az ösztöndíj forrás és kifizetése**

2.1. A Felsőoktatási intézmény vállalja, hogy az Ösztöndíjas számára a Támogató Okirat alapján a 2024. ……………-től 2024. …………-ig terjedő időszakban tanulmányaihoz (a Programban való részvételéhez) …. havi, összesen..................,-Ft ösztöndíjat nyújt.

A Felsőoktatási intézmény továbbá vállalja, hogy amennyiben az Ösztöndíjas jelen szerződés 2.3. pontja alapján kiemelt ösztöndíjban részesül, abban az esetben a kiemelt ösztöndíjat az Ösztöndíjas kiemelt ösztöndíjban részesüléséről szóló értesítését követő 30 napon belül átutalja.

2.2. A támogatás felhasználásának kezdő időpontja 2024. …………. záró időpontja: 2024. ………….

2.3. A Közreműködő Szervezet a 2023/2024 tanév második félévének lezárásakor a Progress Riport dokumentumok leadását követően (2024. május 26.) kerül sor a hallgatói csapatok projektjeinek bírálatára, amely alapján a 15 legpiacképesebb projektötlet kiválasztásra kerül. A bírálati folyamat legkésőbb június közepéig lezajlik. A 15 legpiacképesebb projektötletet képviselő hallgatói csapat valamennyi tagja egyenként 1 000 000 Ft kiemelt ösztöndíjban részesül, emellett meghívást kapnak a HSUP Demo Day rendezvényére, ahol befektetők, piaci szereplők előtt nyílik lehetőség a projektötletek bemutatására.

A fentiekben bemutatott jövőbeni feltétel bekövetkezte esetén a Közreműködő Szervezet értesíti az érintett Felsőoktatási intézményt, amely ezt követően köteles haladéktalanul értesíteni a kiemelt ösztöndíjban részesülő hallgatókat.

Amennyiben Ösztöndíjas kiemelt ösztöndíjban részesítéséről születik döntés, az az Ösztöndíjas értesítésével automatikusan jelen szerződés részét képezi, külön módosítás nélkül.

2.4. Az ösztöndíj a személyi jövedelemadóról szóló 1995. évi CXVII. törvény 1. számú mellékletének 4.16. pontja szerint adómentes bevételnek minősül.

2.5. A Felsőoktatási intézménynek az ösztöndíj kifizetésére havi azonos összegű ütemezés szerint van lehetősége.

2.6. Kifizetés ütemezése részletekben alábbi bontás szerint történik:

|  |  |  |
| --- | --- | --- |
| Sorszám | Kifizetés dátuma | Összeg |
| 1. részlet |  |  |
|  |  |  |
|  |  |  |
|  |  |  |

**III. Az Ösztöndíjas jogai és kötelezettségei**

3.1. Az Ösztöndíjas vállalja, hogy a 2023/2024. tanévben a Felsőoktatási intézménnyel aktív Hallgatói jogviszonyban áll, és mentorával együttműködik a Program céljainak elérése érdekében. Az Ösztöndíjas kötelezettséget vállal arra, hogy eleget tesz a HSUP tantárgyi követelményeknek.

3.2. Az Ösztöndíjas köteles együttműködni mentorával, továbbá a mentorálás keretébe bevont egyéb személyekkel.

3.3. Az Ösztöndíjas kötelezettséget vállal arra, hogy a Program második féléve során, legkésőbb május 28-ig szakmai beszámolót készít (Progress Report), továbbá közreműködik a beszámoló kiegészítésében, javításában, amennyiben azt a Felsőoktatási Intézmény igényli.

3.4. Az Ösztöndíjas vállalja, hogy mindent megtesz annak érdekében, hogy sikeres tanulmányokat folytasson, továbbá azt, hogy a Program előrehaladásában és fejlesztésében aktívan részt vesz.

3.5. Az Ösztöndíjasnak feltétel nélkül szavatolja és nyilatkozik, hogy

* a jelen szerződés létrejöttekor a szerződés tartalmát érdemben befolyásoló, valótlan, hamis vagy megtévesztő adatot nem szolgáltatott, vagy ilyen nyilatkozatot nem tett,
* az ösztöndíj feltételeként meghatározott nyilatkozatokat megteszi, a szükséges dokumentumokat benyújtja, illetőleg a megtett nyilatkozatait nem vonja vissza,
* az ösztöndíjra jogosultságot megelőző három naptári éven belül az államháztartás alrendszereiből juttatott valamely támogatással összefüggésben az ösztöndíjszerződésében foglaltakat teljesítette.

3.6. Az Ösztöndíja vállalja, hogy amennyiben kiemelt ösztöndíjban részesül jelen szerződés 2.3. pontjában foglaltak szerint, személyesen részt vesz a Közreműködő Szervezet által szervezett Demo Day rendezvényen.

**IV. Az ösztöndíj felhasználásának szabályai**

4.1. Az Ösztöndíjas haladéktalanul köteles bejelenteni a Felsőoktatási intézménynek az olyan személyes adatokban bekövetkezett változást, amely az Ösztöndíjszerződést, az ösztöndíjra való jogosultságot érinti.

4.2. Az Ösztöndíjas haladéktalanul köteles visszafizetni a Felsőoktatási intézménynek a kapott támogatás azon részét, amelyre nem jogosult különösképpen a már folyósított ösztöndíj azon hányadát, amelyre azért nem jogosult, mert a támogatási időszakon belül a Felsőoktatási intézménnyel hallgatói jogviszonyát megszüntette.

4.3. Az Ösztöndíjas tudomásul veszi, hogy a Felsőoktatási intézmény az ösztöndíj jogosulatlan igénybevétele esetén köteles visszafizetési kötelezettséget megállapítani a támogatás egész összegére vagy annak arányos részére. Az Ösztöndíjas tudomásul veszi, hogy a jogosulatlanul igénybe vett költségvetési támogatás összegét az államháztartásról szóló CXCV. törvény (a továbbiakban: Áht.) 53/A. §-ának (2) bekezdése értelmében ügyleti, késedelem esetén késedelmi kamattal növelt mértékben köteles visszafizetni a Felsőoktatási intézmény részére. Az Ávr. 98.§ (4) bekezdés értelmében az ügyleti kamat mértéke a jegybanki alapkamat kétszerese; a késedelmi kamat mértéke a késedelemmel érintett naptári félév első napján érvényes jegybanki alapkamat. Az ügyleti kamat számításakor a visszaköveteléssel, a késedelmi kamat számításakor a késedelemmel érintett naptári félév első napján érvényes jegybanki alapkamat irányadó az adott naptári félév teljes idejére. Az ügyleti kamat számításának kezdő időpontja a költségvetési támogatás folyósításának napja, utolsó napja a visszafizetési kötelezettség teljesítésének napja; a késedelmi kamat számításának kezdő időpontja a kötelezett késedelembe esésének napja, utolsó napja a visszafizetési kötelezettség teljesítésének napja.

**V. Vegyes rendelkezések**

5.1. A Felsőoktatási intézmény köteles a Hallgatóval megkötött ösztöndíjszerződést egyoldalúan megszünteti, amennyiben az Ösztöndíjas tekintetében az ösztöndíjra való jogosultság valamely feltétele megszűnik. A megszűntetés tényéről a Felsőoktatási intézmény a Közreműködő szervezetet 8 munkanapon belül értesíteni köteles. A Felsőoktatási intézmény az Ösztöndíjszerződést arra a napra szünteti meg, amely napon az ösztöndíjra való jogosultság feltétele megszűnik.

5.2. A Szerződő felek tudomásul veszik, hogy a Felsőoktatási intézmény a Hallgatóval az ösztöndíjszerződést nem köti meg, amennyiben a Hallgató vagy a mentor tekintetében az ösztöndíjra való jogosultság valamely feltétele az ösztöndíjas jogviszony létrejöttét megelőzően szűnik meg. A szerződéskötés elmaradásáról a Felsőoktatási intézmény Közreműködő szervezetet 8 munkanapon belül értesíti.

5.3. A Hallgató az Ösztöndíjszerződésben foglaltak teljesítése céljából aláírásával hozzájárul, hogy Felsőoktatási intézmény és a Közreműködő szervezet személyes adatait az Ösztöndíjszerződésben meghatározottak szerint kezelje.

**VI. Záró rendelkezések**

6.1. A Jelen Ösztöndíjszerződés érvényességének feltétele az Ösztöndíjas adatainak hiánytalan kitöltése.

6.2. A jelen Ösztöndíjszerződésben nem, vagy nem kellő részletességgel szabályozott kérdések tekintetében a magyar jog – elsősorban az ÁSZF, a Ptk., az Áht.,és az Ávr., szabályai az irányadóak.

6.3. A jelen Ösztöndíjszerződést érintő bármely módosításról a felek írásban kötelesek megállapodni, a szóbeli megállapodás érvénytelen. Az így létrejövő szerződésmódosítást csatolni kell az eredeti szerződéshez.

6.4. Az Ösztöndíjas köteles minden szükséges felvilágosítást és egyéb segítséget megadni a Felsőoktatási intézmény részére a Közreműködő szervezet, továbbá egyéb ellenőrzésre jogosult szervek információigénye, ellenőrzése, monitoring és audit tevékenységének elősegítése érdekében.

6.5. Ha a jelen Ösztöndíjszerződéssel kapcsolatos bármilyen vitás kérdés esetén nem lehetséges a szerződő felek kétoldalú megegyezése, kizárólag a Felsőoktatási intézmény székhelye szerint illetékes járási bíróság jogosult a döntéshozatalra.

6.6. Szerződő felek a jelen Ösztöndíjszerződést elolvasták, megértették, és mint akaratukkal mindenben megegyezőt, jóváhagyólag írták alá. Jelen Ösztöndíjszerződés 2 db eredeti, egymással teljes egészében megegyező példányban készült, amelyből 1 db a Felsőoktatási intézménynél, 1 db az Ösztöndíjasnál marad.

|  |  |
| --- | --- |
| Keltezés: 2024.………………………………  …………………………………..  **Ösztöndíjas Hallgató** aláírása | Keltezés: 2024………………………………  ……………………………………..  **Felsőoktatási intézmény** |